حرم سرا (رینالڈس ناول)

حرم سرا (اصل عنوان: لَوز آف دی حرم) جارج ڈبلیو ایم رینالڈس کا تاریخی ناول ہے جو سنہ 1855ء میں باہتمام جان ڈِکس لنڈن سے شائع ہوا۔ ریاضؔ خیرآبادی نے اس ناول کو اردو قالب میں منتقل کیا اور سنہ 1890ء میں پہلی جلد اور 1891ء میں دوسری جلد باہتمام وصل بلگرامی ، لکھنؤ میں طبع ہوئی۔

 پلاٹ 
رینالڈس کے ناول کا ترجمہ  ایک تاریخی ناول ہے۔ اس میں زیادہ تر رزمیہ پہلوؤں کی عکاسی کی گئی ہے۔ وقت کی تاریخ کو افسانہ اور قصہ کے روپ میں تبدیل کرنے کی سعی کی گئی ہے۔ اس ناول کے ارکان قسطنطنیہ کے روسا اور ترک حکمراں سے منتخب کیا گیا ہے۔ دلتابان پاشا یا عثمان پاشا جو آخر میں وزیرِ جنگ کے عہدے پر فائز کیا جاتا ہے اُس نے اسملڈا کو (ایک مسیحی عورت جس کو مسلمان کر لیا گیا تھا) اپنے حرم میں شامل کر دیا تھا۔ یہ بوڑھے پاشا کے ساتھ زندگی بسر کرنے کے لیے مجبور کی گئی تھی۔ اس کو آرمینیا سے دھوکا دے کر قسطنطنیہ لایا گیا تھا۔ یہ بناوٹی اظہارِمحبت کرتی اور اس نے پاشا کو شراب کا خوگر کر دیا تھا۔ لیکن قسطنطنیہ میں جو خوفناک خون ہو رہے تھے اُن کی ذمہ داری اسملڈا ہی پر تھی۔ بادشاہ کا نوکر خلیل کوتوال کی لڑکی زلیجا سے محبت کرتا تھا اور اپنی محبوبہ کی خاطر ان واردات کا پتہ لگانے کا ذمہ لیا تھا۔

 کردار 
 مصطفیٰ (وزیر اعظم)
 بلقیس (ہیروئن)
 ہنری (ایک مسیحی نوجوان، بلقیس کا شیدائی)
 حسن الحاجب
 لزسکی (ہنری کا آقا)
 بادشاہ وقت (محمد چہارم)
 شہاب الدین (ایک قزاق، بلقیس کا طالب)
 جنرل سوویسکی (پولینڈ کا سپہ سالار)

 اردو تراجم 
اس ناول کا اردو ترجمہ ریاض خیرآبادی نے  نے کیا جو پہلی بار دو جلدوں میں بالترتیب سنہ1891ء اور 1892ء میں مقبول المطابع لکھنؤ سے شائع ہوا۔

ریاض انگریزی زبان سے نابلد تھے اس کے باوجود انھوں نے اس کا شُستہ ترجمہ کیا۔ انھوں نے ایک انگریزی داں دوست کی مدد سے اس کا ترجمہ اس طرح کیا کہ وہ دوست سناتے جاتے تھے اور ریاض اس کو اپنی زبان میں ڈھالتے جاتے تھے۔ ان کے ناولوں کو ترجمہ نگاری کے اعتبار سے ادبی فضیلت حاصل تھی۔  کے ترجمے کے بارے میں رئیس احمد جعفری کا ایک بیان ملاحظہ ہو:

اسی سبب  اُس زمانے میں بہت مقبول ہوا تھا۔

اس ناول کا ایک ترجمہ مُنشی احمد الدین (بی اے) نے  کے عنوان سے کیا جو مطبع اردو اخبار، لاہور سے سنہ 1903ء میں طبع ہوا۔

 حوالہ جات 

 بیرونی روابط 
 حرم سرا کا سیاسی ماحول

زمرہ:جارج ڈبلیو ایم رینالڈس کے ناول
زمرہ:1955ء کے برطانوی ناول
زمرہ:برطانوی تاریخی ناول
زمرہ:سلطنت عثمانیہ میں وقوع پذیر واقعات پر ناول